**ΕΝΑΡΞΗ ΥΠΟΒΟΛΗΣ ΑΙΤΗΣΕΩΝ ΓΙΑ ΤΗΝ ΕΓΓΡΑΦΗ ΣΤΟ ΠΕΙΡΑΜΑΤΙΚΟ ΛΥΚΕΙΟ ΚΑΡΔΙΤΣΑΣ**

***Από τις 28  Μαΐου έως  και  17  Ιουνίου θα πρέπει οι γονείς να υποβάλουν αίτηση για τα παιδιά τους που επιθυμούν να φοιτήσουν στο Πειραματικό Λύκειο Καρδίτσας στο σύνδεσμο***[***https://www.gov.gr/ipiresies/ekpaideuse/eggraphe-se-skholeio/eggraphe-se-protupo-peiramatiko-skholeio,***](https://www.gov.gr/ipiresies/ekpaideuse/eggraphe-se-skholeio/eggraphe-se-protupo-peiramatiko-skholeio)***[5] μέσω της Ενιαίας Ψηφιακής Πύλης Δημόσιας Διοίκησης.***

Σας ενημερώνουμε ότι η πλατφόρμα υποβολής αιτήσεων για τα πειραματικά σχολεία βρίσκεται από σήμερα σε λειτουργία. Οι γονείς και οι κηδεμόνες των ενδιαφερομένων μαθητών/τριών για το σχολικό έτος 2021-2022 δύνανται να καταθέσουν αίτηση για εισαγωγή **σε ένα μόνο Πειραματικό Σχολείο**, και οι αιτήσεις θα υποβληθούν μέσω της Ενιαίας Ψηφιακής Πύλης της Δημόσιας Διοίκησης ([gov.gr](http://gov.gr/)) από τις **28 Μαΐου έως τις 17 Ιουνίου 2021.** Η κλήρωση διενεργείται ηλεκτρονικά από τριμελή Επιτροπή.

Για την εισαγωγή μαθητών στα **Πειραματικά Σχολεία**, η Υπουργική Απόφαση ορίζει ότι η κλήρωση για τις εισαγωγικές τάξεις των Πειραματικών Νηπιαγωγείων, Δημοτικών, Γυμνασίων και Λυκείων θα πραγματοποιηθεί την **Πέμπτη 24 Ιουνίου 2021.**

Ως προς την πλήρωση κενών θέσεων τόσο στις εισαγωγικές τάξεις όσο και στις λοιπές τάξεις των Πειραματικών Νηπιαγωγείων, Δημοτικών Σχολείων, Γυμνασίων και Λυκείων, αυτές καλύπτονται με κλήρωση η οποία διενεργείται στην οικεία σχολική μονάδα τις πρώτες ημέρες έναρξης του σχολικού έτους.

**Σημειώνεται ότι οι μαθητές που φοιτούν σε σχολείο που χαρακτηρίστηκε ως Πρότυπο ή Πειραματικό εξακολουθούν να φοιτούν σε αυτό, εφόσον το επιθυμούν, μέχρι να ολοκληρώσουν τη φοίτησή τους στην οικεία βαθμίδα.**